กฎกระทรวง(พ.ศ. ๒๕๒๒)ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหมพ.ศ. ๒๕๒๑ว่าด้วยเครื่องแบบนักเรียนช่างฝีมือทหาร[๑] อาศัยอำนาจตามความในมาตรา๔ และมาตรา ๖ แห่งพระราชบัญญัติเครื่องแบบนักเรียนของนักเรียนในสังกัดกระทรวงกลาโหมพ.ศ. ๒๕๒๑ รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ๑ ประเภท ชนิดและลักษณะของเครื่องแบบนักเรียนช่างฝีมือทหารโรงเรียนช่างฝีมือทหารในสังกัดกระทรวงกลาโหม ให้เป็นไปตามที่กำหนดในกฎกระทรวงนี้หมวด ๑ประเภทของเครื่องแบบ ข้อ๒ เครื่องแบบนักเรียนช่างฝีมือทหารมี ๓ ประเภท คือ เครื่องแบบปกติ เครื่องแบบศึกษา และเครื่องแบบฝึกข้อ๓ เครื่องแบบปกติ ประกอบด้วย(๑)หมวกทรงหม้อตาลสีกากีแกมเขียว(๒)เสื้อคอพับสีกากีแกมเขียว(๓)กางเกงขายาวสีกากีแกมเขียว(๔)เข็มขัดด้ายถักสีกากีแกมเขียว(๕)รองเท้าหุ้มส้นหนังสีดำข้อ๔ เครื่องแบบศึกษา ประกอบด้วย(๑)หมวกแก๊ปทรงอ่อนสีน้ำเงินดำ(๒)เสื้อกางเกงติดกันสีน้ำเงินดำ(๓)รองเท้าสูงครึ่งน่องหนังสีดำข้อ๕ เครื่องแบบฝึก ประกอบด้วย(๑)หมวกแก๊ปทรงอ่อนหรือรองในหมวกเหล็กสีกากีแกมเขียว(๒)เสื้อคอเปิดสีกากีแกมเขียว(๓)กางเกงขายาวสีกากีแกมเขียว(๔)เข็มขัดด้ายถักสีกากีแกมเขียว(๕)รองเท้าสูงครึ่งน่องหนังสีดำหมวด ๒ชนิดและลักษณะของเครื่องแบบ ข้อ๖ หมวก มี ๔ ชนิด คือ (๑)หมวกทรงหม้อตาลสีกากีแกมเขียว มีตราหน้าหมวกขนาดกลาง และมีเครื่องประกอบ คือ(ก)กะบัง ทำด้วยหนังหรือวัตถุเทียมหนังสีดำ พื้นกะบังด้านล่างสีดำ(ข)สายรัดคาง กว้าง ๑ ซม. ทำด้วยหนังหรือวัตถุเทียมหนังสีดำปลายสายรัดคางมีดุมโลหะสีทองขนาดเล็กติดที่ริมขอบหมวกข้างละ ๑ ดุม(ค)ผ้าพันหมวก ใช้สักหลาดสีน้ำเงินดำ กว้าง ๔ ซม.(๒)หมวกแก๊ปทรงอ่อนสีน้ำเงินดำ มีตราหน้าหมวกขนาดเล็ก(๓)หมวกแก๊ปทรงอ่อนสีกากีแกมเขียว มีตราหน้าหมวกขนาดเล็ก(๔)รองในหมวกเหล็กสีกากีแกมเขียวสำหรับหมวกตาม(๑) จะใช้ปลอกพลาสติกสีขาวชนิดใสหุ้มขณะสวมกับฝนก็ได้ข้อ๗ เสื้อ มี ๓ ชนิด คือ(๑)เสื้อคอพับสีกากีแกมเขียว ที่คอและแนวสาบอกมีดุม ๕ ดุม แขนยาวรัดข้อมือขัดดุมข้างละ๑ ดุม ที่อกมีกระเป๋าปะข้างละ ๑ กระเป๋า ไม่มีแถบ มีปกขัดดุมข้างละ ๑ ดุมมุมกระเป๋า และมุมปกกระเป๋าเป็นรูปตัดพองาม กับมีอินทรธนูอ่อนสีกากีแกมเขียวขัดดุมข้างละ๑ ดุม ดุมทั้งสิ้นใช้ดุมกลมแบนขนาดเล็กทำด้วยวัตถุสีกากีแกมเขียว เมื่อสวมเสื้อนี้ให้สอดชายเสื้ออยู่ภายในกางเกงและผูกผ้าผูกคอสีกากีแกมเขียวเงื่อนกะลาสีสอดชายผ้าผูกคอไว้ภายในเสื้อใต้ดุมเม็ดที่สอง(๒)เสื้อซึ่งเป็นส่วนหนึ่งของเสื้อกางเกงติดกันสีน้ำเงินดำเป็นเสื้อคอเปิดสีน้ำเงินดำเย็บติดกับกางเกง ไม่มีสาบอก ที่คอและอกมีดุม ๓ เม็ดอยู่ในสาบใน ที่อกซ้ายมีกระเป๋าปะ ๑ กระเป๋า ไม่มีแถบ ไม่มีปกมุมกระเป๋าเป็นรูปตัดพองาม ดุมทั้งสิ้นใช้ดุมกลมแบนขนาดเล็ก ทำด้วยวัตถุสีดำ(๓)เสื้อคอเปิดสีกากีแกมเขียว ไม่มีสาบอก ที่คอและแนวอกมีดุม ๖ ดุม มีลิ้นปิดอกขัดดุมปิดคอได้แขนยาวทรงกระบอก ที่อกมีกระเป๋าปะข้างละ ๑ กระเป๋า ไม่มีแถบ มีปกขัดดุมข้างละ ๑ดุม มุมกระเป๋าและมุมปกกระเป๋าเป็นรูปตัดพองามกับมีอินทรธนูอ่อนสีกากีแกมเขียวขัดดุมข้างละ ๑ ดุมดุมทั้งสิ้นใช้ดุมกลมแบนขนาดเล็กทำด้วยวัตถุสีกากีแกมเขียว ชายเสื้อตัดตรงไม่มีเว้าเมื่อสวมเสื้อนี้ให้สอดชายเสื้ออยู่ภายในกางเกงในบางโอกาสจะปล่อยชายเสื้อไว้นอกกางเกงก็ได้ข้อ๘ กางเกง มี ๒ ชนิด คือ(๑)กางเกงขายาวสีกากีแกมเขียว ไม่มีจีบ ไม่พับปลายขา ปลายขายาวปิดตาตุ่มกว้างไม่น้อยกว่า ๒๒ ซม. และไม่เกิน ๒๕ ซม. ที่ขอบเอวมีห่วงกว้างไม่เกิน ๑ ซม. ๗ห่วงทำด้วยผ้าสีเดียวกับกางเกงสำหรับสอดเข็มขัด ที่แนวตะเข็บกางเกงด้านข้างมีกระเป๋าเจาะข้างละ๑ กระเป๋า และมีกระเป๋าหลังเป็นกระเป๋าเจาะ ไม่มีปกและดุมข้างละ ๑ กระเป๋า กางเกงชนิดนี้เมื่อแต่งประกอบกับเครื่องแบบฝึกให้สอดปลายขากางเกงอยู่ภายในรองเท้าสูงครึ่งน่องและพับปลายขากางเกงทับขอบรองเท้าห่างจากพื้นประมาณ ๑ คืบ ในบางโอกาสจะไม่สอดปลายขากางเกงอยู่ภายในรองเท้าก็ได้(๒)กางเกงซึ่งเป็นส่วนหนึ่งของเสื้อกางเกงติดกันสีน้ำเงินดำเป็นกางเกงขายาวสีน้ำเงินดำ ไม่มีจีบ ไม่พับปลายขา ปลายขายาวปิดตาตุ่ม กว้างไม่น้อยกว่า๒๒ ซม. และไม่เกิน ๒๕ ซม. ที่ของเอวเย็บติดกับเสื้อสีน้ำเงินดำกางเกงด้านข้างมีกระเป๋าปะข้างละ ๑ กระเป๋า และมีกระเป๋าหลังเป็นกระเป๋าปะไม่มีปกและดุมข้างละ๑ กระเป๋าข้อ๙ เข็มขัดทำด้วยด้ายถักสีกากีแกมเขียว กว้าง ๓ ซม. หัวเข็มขัดทำด้วยโลหะสีทองเป็นรูปสี่เหลี่ยมผืนผ้าทางนอน กว้าง ๓.๕ ซม. ยาว ๖ ซม. พื้นเกลี้ยง มีรูปสมอสอดขัดในวงจักรด้านซ้ายและขวามีรูปปีกนกกางทับบนวงเฟืองจักร ปลายปีกนกทั้งสองข้างล้ำขอบวงเฟื่องจักรเล็กน้อยมีรูปช่อชัยพฤกษ์ ๒ ช่อ โอบวงเฟืองจักรจากเบื้องล่างโค้งขึ้นบนทางด้านซ้ายและขวารูปทั้งหมดดุนนูนอยู่กึ่งกลางหัวเข็มขัด ไม่มีเข็มสำหรับสอดรูปลายสายเข็มขัดหุ้มด้วยโลหะสีทองกว้าง ๑ ซม. เข็มขัดชนิดนี้ใช้คาดทับของกางเกงข้อ๑๐ รองเท้า มี ๒ ชนิด คือ(๑)รองเท้าหุ้มส้นหนังสีดำ ชนิดผูกเชือก(๒)รองเท้าสูงครึ่งน่องหนังสีดำรองเท้าทุกชนิดต้องมีส้นไม่มีริ้วและลวดลายข้อ๑๑ ถุงเท้า เป็นถุงเท้าสีดำหมวด ๓อินทรธนู ข้อ๑๒ อินทรธนู เป็นอินทรธนูอ่อนสีกากีแกมเขียวทำด้วยผ้าเป็นแผ่นสี่เหลี่ยมเรียวจากทางด้านไหล่ไปทางด้านคอ ปลายหักเป็นมุมแหลมด้านไหล่กว้าง ๔.๕ ซม. ด้านคอกว้าง ๓.๕ ซม. เย็บติดกับเสื้อเป็นรูปสี่เหลี่ยมมีเส้นทะแยงมุมระยะห่างจากด้านไหล่ไปทางด้านคอ ๕ ซม. ตอนปลายขัดดุมหมวด ๔เครื่องหมายโรงเรียนช่างฝีมือทหารและเครื่องหมายชั้นปีการศึกษา ข้อ๑๓ เครื่องหมายโรงเรียนช่างฝีมือทหารทำด้วยโลหะสีทองเป็นรูปสมอสอดขัดในวงจักรด้านซ้ายและขวามีรูปปีกนกวางทับบนวงเฟื่องจักร ปลายปีกนกทั้งสองข้างล้ำขอบวงเฟื่องจักรเล็กน้อยมีรูปช่อชัยพฤกษ์ ๒ ช่อ โอบวงเฟื่องจักรจากเบื้องล่างโค้งขึ้นบนทางด้านซ้ายและขวาขนาดกว้าง ๒ ช่อ โอบวงเฟื่องจักรจากเบื้องล่างโค้งขึ้นบนทางด้านซ้ายและขวาขนาดกว้าง ๓.๕ ซม. สูง ๒ ซม. ติดที่คอเสื้อทั้ง ๒ ข้าง ดังนี้(๑)เสื้อคอพับ ติดที่มุมปกคอพับ(๒)เสื้อคอเปิด ติดที่มุมปกคอเปิดตอนบนข้อ๑๔ เครื่องหมายชั้นปีการศึกษาทำด้วยโลหะสีทอง ติดบนอินทรธนูทั้งสองข้าง ห่างจากอินทรธนูทางด้านไหล่ ๑ ซม. ให้ด้านบนของตัวเลขอยู่ทางด้านคอข้อ๑๕ เครื่องหมายโรงเรียนช่างฝีมือทหารและเครื่องหมายชั้นปีการศึกษาตามข้อ ๑๓ และข้อ ๑๔เมื่อแต่งเครื่องแบบฝึกจะปักด้วยไหมสีเหลืองก็ได้หมวด ๕เครื่องหมายพิเศษ ข้อ๑๖ นักเรียนช่างฝีมือทหารซึ่งได้รับแต่งตั้งให้ทำหน้าที่หัวหน้าตอน หัวหน้าช่าง และหัวหน้านักเรียน ใช้เครื่องหมายทำด้วยโลหะประดับเครื่องแบบ ดังนี้หัวหน้าตอน รูปเครื่องหมายโรเรียนช่างฝีมือทหารสีเงินติดที่กึ่งกลางอินทรธนู ข้างขวาหัวหน้าช่าง รูปเครื่องหมายโรงเรียนช่างฝีมือทหารสีทองติดที่กึ่งกลาง อินทรธนูข้างขวาหัวหน้านักเรียน รูปเครื่องหมายโรงเรียนช่างฝีมือทหารสีทอง ติดที่กึ่งกลาง อินทรธนูทั้งสองข้างหมวด ๖เบ็ดเสร็จ ข้อ๑๗ เสื้อกันฝนหรือเสื้อกันหนาวสีกากีแกมเขียวให้สวมคลุมเครื่องแบบได้ทุกชนิด เสื้อนี้ไม่ใช้อินทรธนูและเครื่องหมายใด ๆข้อ๑๘ตราหน้าหมวกทำด้วยโลหะสีทองรูปสมอสอดขัดในวงจักร ด้านซ้ายและขวามีรูปปีกนกกางทับบนวงเฟืองจักรปลายปีกนกทั้งสองข้างล้ำขอบวงเฟืองจักรเล็กน้อย ด้านบนเฟืองจักรมีพระมหามงกุฎเปล่งรัศมีมีรูปช่อชัยพฤกษ์ ๒ ช่อ โอบวงเฟืองจักรเบื้องล่างโค้งขึ้นบนทางด้านซ้ายและขวาขนาดกลาง กว้าง ๔.๕ซม. สูง ๖ ซม.ขนาดเล็ก กว้าง๒.๕ ซม. สูง ๓ ซม.ข้อ๑๙ ดุมหมวกทำด้วยโลหะสีทอง มีลักษณะกลมนูนเล็กน้อย มีเส้นขอบโดยรอบ ภายในเส้นขอบมีลายดุนรูปสมอสอดขัดในวงจักรด้านซ้ายและด้านขวามีรูปปีกนกกางทับบนวงเฟืองจักรปลายปีกนกทั้งสองข้างล้ำขอบวงเฟืองจักรเล็กน้อย มีรูปช่อชัยพฤกษ์ ๒ ข่อโอบวงเฟืองจักรจากเบื้องล่างโค้งขึ้นบนทางด้านซ้ายและขวา เส้นผ่านศูนย์กลางดุม ๑.๗ ซม.ข้อ๒๐ เพื่อประโยชน์ในการฝึกและการศึกษาหรือเพื่อความสะดวกในการปฏิบัติหน้าที่จะใช้เครื่องประกอบเครื่องแบบตามความจำเป็นหรือสมควรก็ได้ข้อ๒๑ให้กองบัญชาการทหารสูงสุดจัดทำเครื่องแบบตัวอย่างหรือจัดให้มีรูปเครื่องแบบตัวอย่างขึ้นไว้เป็นหลักฐานให้ไว้ณ วันที่ ๒๒ มกราคม พ.ศ. ๒๕๒๒พลเอกเกรียงศักดิ์ ชมะนันท์รัฐมนตรีว่าการกระทรวงกลาโหมหมายเหตุ:- เหตุผลในการประกาศใช้กฎกระทรวงฉบับนี้ คือโดยที่ยังไม่มีกฎกระทรวงกำหนดประเภท ชนิด และลักษณะของเครื่องแบบนักเรียนช่างฝีมือทหารโรงเรียนช่างฝีมือทหารในสังกัดกระทรวงกลาโหมจึงจำเป็นต้องออกกฎกระทรวงนี้โชติกานต์/จัดทำ๒๒ มีนาคม ๒๕๖๒[๑] ราชกิจจานุเบกษาเล่ม ๙๖/ตอนที่ ๑๖/ฉบับพิเศษ หน้า ๗/๗ กุมภาพันธ์ ๒๕๒๒